Константин Величков
X. О, клети пилци…

chitanka.info

О, клети пилци! Цял лесът

за тях в засада е обърнат

и те изплащат с грозна смърт

светата жалба да се върнат

в земята, дето светлина

за първи път ги й озарила,

де в топли гиздави гнезда

тях майка нежна е кърмила.

Не знаят ли каква съдба

ги чака в дългий път горките?

Любов към родната страна,

ти вливаш тая мощ в гърдите

дори на птичките, малките —

без страх да срещат и смъртта!

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.